toki Kenu (toki Kenu: Kernewek [kəɾˈnuːək]) li toki pi ma Kenu. toki Kenu li toki sama pi toki Kinla li toki sama pi toki Peton.
tenpo suli la jan mute pi ma Kenu li toki kepeken toki Kenu. taso jan Inli li kama. jan Kenu li open toki kepeken toki Inli. jan li toki ala kepeken toki Kenu. toki Kenu li kama "toki moli".
taso, tenpo pini lili la jan Kenu li toki e ni: "o toki kepeken toki Kenu!". ni la toki Kenu pi tenpo ni li kama. tenpo sike 2021 la jan 563 ken toki kepeken toki ni. ma Kenu la sitelen mute pi toki Kenu li lon. kulupu Juneko li toki e ni: "toki Kenu li moli ala.".
kalama pi toki Kenu li ante mute lon tenpo. ni li kalama pi tenpo ni: